stanford-oval/wikipedia huggingface dataset:
Kid Krow
שירי האלבום

את השיר "Comfort Crowd" גריי כתב בעת שחווה בדידות לאחר שעבר מטקסס ללוס אנג'לס. גריי אמר על כתיבת השיר כי הוא היה זקוק לחברים ולתשומת לב. נכון לשנת 2021, השיר צבר כ-5.5 מיליון צפיות ביוטיוב. בקליפ, גריי נמצא לבדו בבית נטוש. גריי מתאבק בשיבוט של עצמו ומצליח להורגו ולקבור אותו.
רציתי לעורר בצופי הקליפ את הבדידות והדיכאון ששקעתי בו במשך כמה חודשים. אני הרגשתי כאילו אני מבלה עם עצמי. אני חושב שכל אחד בגיל ההתבגרות יכול להזדהות איתי.
"Wish You Were Sober" נכתב על טעויות העבר של גיל ההתבגרות של גריי. השיר מתמקד באירוע אחד מן העבר של גריי בו הוא התוודה בפני ידידתו כי הוא אוהב אותה בזמן שהיה תחת שכרות. השיר זכה לשבחים ממספר מבקרי מוזיקה, דוגמת סאם מרפי שתיאר את השיר כ"שיר הפופ הפשוט ביותר באלבום". ערוץ E! כתב על השיר כי: "השיר הוא מהפקות האינדי-פופ הטובות ביותר של גריי".
גריי החל לכתוב את השיר "Maniac" לאחר שקיבל הודעות טקסט מבת זוגו לשעבר בה היא מתנצלת שהפיצה שמועה עליו. לאחר הוצאת השיר, גריי כינה את השיר כ"שיר המוקדש לאקסים פסיכופתיים". בקליפ השיר, גריי והשחקנית ג'סיקה בארדן עובדים במשמרת לילה באולם קולנוע. במהלך הקליפ, בני הזוג לשעבר של הצמד מתעוררים מהמתים כזומבים. בחלק מסצנות הקליפ רואים את גריי עומד על במה לבדו ושר את מילות השיר. מדליין רוט מ-MTV כתבה על השיר כי: "השיר הוא כמו בלדה סאטירית משנות ה-80. הטקסט של גריי משונה והפכפך". בנוסף, רוט כתבה כי השיר הוא מחווה נהדרת לסרטים "Dawn of the Dead"‏ (1978) וברוכים הבאים לזומבילנד (2009).
את השיר "Checkmate" גריי כתב לאחר שאהובתו לשעבר "שיחקה בליבו". גריי כתב את השיר כנקמה על החודשים בהם היא ניצלה את טוב ליבו. ”אם את מתייחסת לאהבה כאל משחק, תדעי שאני הולך לנצח.” בקליפ, ניתן לראות את גריי חוטף את אהובתו לשעבר ונוטש אותה על אי בודד ללא מחסה וללא מזון. נכון לינואר 2021, הקליפ צבר כ-6.5 מיליון צפיות באתר "יוטיוב".
השיר "The Cut That Always Bleeds" נכתב כבלדת פרידה דרמטית. השיר נכתב על אדם שממשיך לשבור את ליבו של גריי לאחר שהצליח לשכוח אותו. בראיון לאפל מיוזיק, גריי אמר כי "האדם הזה היה חתך עמוק בגופי. וכשהמשכתי הלאה, הוא שבר את ליבי שוב". השיר "Affluenza" נכתב על התלוי בחומריות.
כל חיי גדלתי במשפחה ללא יציבות כלכלית. הייתי רגיל לכך שאין כסף בבית וחשבתי שכסף תמיד יפתור את כל הבעיות שלי. ואז עברתי ללוס אנג'לס, שם התגלה בפניי עולם אחר. עולם בו הילדים גדלים ללא דאגות. התחלתי ללכת ולחקור את העולם החדש; ללכת למסיבות, לכייף ולבזבז את כספי על שטויות. אך מהר מאוד הבנתי כי גם הילדים העשירים אומללים בדיוק כשהייתי. זה לא משנה כמה כסף יש לך, בסופו של דבר לכולנו יש את אותן בעיות.
השיר "Heather" נכתב על הבת זוגו של חברו הטוב ביותר של גריי. גריי התאהב בפעם הראשונה שהבחין בה. פייפר ווסטרן כתב כי: "האומץ של גריי לכתוב על נושאים רגישים ראוי להערכה. אף על פי גילו הצעיר שלו, הוא מקרין חכמת חיים שלרבים אחרים אין". בקליפ ניתן לראות את הת'ר כדמות אל ואת גריי וחברו נלחמים על ליבה. מבקרים רבים תיארו את הקליפ כ"הדמיה אינטימית" של גריי בה הוא נע בין סטנדרט היופי הנשי לגברי. השיר הוסמך לפלטינה בארצות הברית ולזהב בניו זילנד ובקדנה.
גריי כתב את השיר "The Story" על הביריונות והגזענות שחווה כילד ממוצא אירי–יפני. גריי מתייחס בשיר למספר אירועים נוספים דוגמת הגירושין של הוריו ומותה של חברתו הטובה. מייק ווס מ-"Idolator" כתב כי השיר תיאר את הילדות הקשה של גריי בצורה הטובה ביותר. ג'ורדן טילשר מ-MTV כתב כי "כאשר מביטים בגריי מסתובב בדרכי עפר בקליפ, מבחינים עד כמה מיואש היה כילד".
ביקורות

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
Allmusic: 
The Daily Californian: 
DIY: 
Dork: 
Paper: חיובית
Paste: חיובית
The Post: 
ברנדן ווטמור ממגזין "Paper" שיבח את גריי וכתב כי "גריי הצליח בגיל 21 לקבץ את האהבות, התאוות, הפחדים והניצחונות שלו לסערה רגשית בת 30 דקות". מאט קולר מאתר האינטנרט "AllMusic" כתב על גריי כי "יש לו את הכריזמה לגרום לך לשיר עימו". האלבום הושווה למספר יצירות של הזמרות לורד, וטיילור סוויפט. סוויפט אף פרסמה סטורי בעמוד האינסטגרם שלה בה היא מברכת את גריי על השיר "Wish You Were Sober" תוך שהיא משווה אותו ל"יצירת מופת".
רשימת רצועות

| Kid Krow> מס' | Kid Krow> שם | Kid Krow> משך | Kid Krow>  | Kid Krow>  | Kid Krow>  | Kid Krow>  | Kid Krow>  | Kid Krow>  | Kid Krow>  |
| --- | --- | --- | --- | --- | --- | --- | --- | --- | --- |
| 1. | Comfort Crowd  | 2:54 |  |  |  |  |  |  |  |
| 2. | Wish You Were Sober  | 2:48 |  |  |  |  |  |  |  |
| 3. | Maniac  | 3:05 |  |  |  |  |  |  |  |
| 4. | (Online Love)  | 0:37 |  |  |  |  |  |  |  |
| 5. | Checkmate  | 2:28 |  |  |  |  |  |  |  |
| 6. | The Cut That Always Bleeds  | 3:51 |  |  |  |  |  |  |  |
| 7. | Fight or Flight  | 2:51 |  |  |  |  |  |  |  |
| 8. | Affluenza  | 3:19 |  |  |  |  |  |  |  |
| 9. | (?Can We Be Friends)  | 0:57 |  |  |  |  |  |  |  |
| 10. | Heather  | 3:18 |  |  |  |  |  |  |  |
| 11. | Little League  | 3:14 |  |  |  |  |  |  |  |
| 12. | The Story  | 4:05 |  |  |  |  |  |  |  |
| משך כולל: | משך כולל: | 33:33 |  |  |  |  |  |  |  |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 60 |
|  אוסטרליה | מצעד האלבומים האוסטרלי | 26 |
|  אירלנד | מצעד האלבומים האירי | 20 |
|  אסטוניה | אסטי טיפ-40 | 21 |
|  ארצות הברית | בילבורד 200 | 5 |
|  הולנד | מצעד 100 האלבומים ההולנדיים | 94 |
|  הממלכה המאוחדת | מצעד האלבומים הבריטי | 30 |
|  ליטא | AGATA | 11 |
|  נורווגיה | VG-lista | 33 |
|  ניו זילנד | המצעד הניו זילנדי הרשמי | 32 |
|  ספרד | PROMUSICAE | 39 |
|  סקוטלנד | מצעד האלבומים הסקוטי | 11 |
|  פולין | ZPAV | 28 |
|  פורטוגל | מצעד האלבומים הפורטוגזי (AFP) | 38 |
|  פינלנד | המצעדים הפיניים הרשמיים | 27 |
|  פלנדריה | אולטראטופ 50 | 49 |
|  קנדה | מצעד האלבומים הקנדי | 5 |
|  שוודיה | סוורייטופליסטן | 60 |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |
| --- | --- | --- |
|  ארצות הברית | בילבורד 200 | 180 |
נתוני מכירות

| מדינה | תואר | עותקים |
| --- | --- | --- |
| ארצות הברית (RIAA) | פלטינה 2× | 2,000,000 |
אגנס סמדלי

| --- | --- |

אגנס סמדלי, כעיתונאית במלחמת האזרחים הסינית
 לידה:  23 בפברואר 1892 אוסגוד, ארצות הברית 
 פטירה:  6 במאי 1950 (בגיל 58) לונדון, הממלכה המאוחדת 
 מדינה:  ארצות הברית 
 מקום קבורה:  Babaoshan Revolutionary Cemetery 
 שפות היצירה:  אנגלית 
 יצירות בולטות:  בת הארץ (ספר), China's Red Army Marches, Chinese Destinies, Battle Hymn of China 
 בן או בת זוג:  Virendranath Chattopadhyaya 
 
אגנס סמדלי (באנגלית: Agnes Smedley;‏ 23 בפברואר 1892 - 6 במאי 1950) הייתה עיתונאית וסופרת אמריקאית, ידועה ברומן האוטוביוגרפי למחצה שכתבה "בת הארץ", וכן על סיקורה האוהד את הכוחות הקומוניסטים במלחמת האזרחים הסינית. במהלך מלחמת העולם הראשונה, היא פעלה בארצות הברית למען עצמאותה של הודו מבריטניה, וקיבלה תמיכה כספית מממשלת גרמניה. לאחר מכן, נסעה לסין, שם היא נחשדה כפעילה עבור הקומוניסטים. היא הייתה המאהבת של רב המרגלים הסובייטי ריכרד זורגה בשאנגחאי בתחילת שנות השלושים וסייעה להצלחתו הגדולה בטוקיו. היא פעלה גם ממניעים אחרים כולל זכויות נשים, אמצעי מניעה ורווחת ילדים. סמדלי כתבה שישה ספרים, ביניהם רומן, דיווח וביוגרפיה של הגנרל הסיני ז'ו דה, שדווח בעיתונים גדולים כמו ״ניו יורק קאל״, "פרנקפורטר צייטונג" ו"מנצ'סטר גארדיאן", וכתבה לכתבי עת אחדים.
שנים הראשונות

אגנס סמדלי נולדה באוסגוד, מיזורי, ב-23 בפברואר 1892, השנייה מבין חמישה ילדים. בשנת 1901, בגיל תשע, היא ומשפחתה עברו לטרינידד, קולורדו, שם היו עדים לאירועים רבים בזמן שביתת כורי הפחם 1903 - 1904. אביה עבד בכמה מחברות הפחם בקולורדו, והמשפחה עברה הלוך ושוב ברחבי דרום קולורדו. בגיל 17, סמדלי עברה את הבחינה המחוזית של מורה ולימדה בבתי ספר כפריים ליד ביתה. היא שבה לביתה כאשר אמה, שרה, חלתה ומתה בתחילת 1910.
מאוחר יותר באותה שנה, בעזרתה של דודה, נרשמה סמדלי לבית ספר לעסקים בגרילי, קולורדו, ולאחר מכן עבדה כסוכנת מכירות. היא פרסמה את כתביה הראשונים כעורכת כתב עת של הקולג' שלה, שהיה בעיר טמפה. בטמפה היא התיידדה עם אשה בשם ת'ורברג ברונדין ואחיה ארנסט ברונדין. שניהם היו חברים במפלגה הסוציאליסטית של אמריקה וחשפו לראשונה את סמדלי לרעיונות סוציאליסטיים. כאשר הם עזבו את טמפה ועברו לסן פרנסיסקו, הם הזמינו את סמדלי לבוא להישאר איתם, ובאוגוסט 1912 נישאה סמדלי לארנסט. אבל הנישואים לא החזיקו מעמד, הם התגרשו וב-1917 עברה סמדלי לניו-יורק.
גיסתה של סמדלי, ת'ורברג ברונדין, הגיעה גם היא לניו יורק, וסמדלי הצליחה להישאר איתה בקשרים במשך החודשים הראשונים שלה בניו יורק. במהלך השהות איתם, סמדלי התוודעה למספר מכריה של ברונדין, ביניהם הפמיניסטיות הנרייטה רודמן ומרגרט סנגר.
סמדלי והאקטיביזם ההודי

באותה תקופה, סמדלי הייתה במגעים עם מספר מהפכנים הודים מבנגל שעבדו בארצות הברית, כולל מ'נ'רוי וסילנדרנט גוס. שני פעילים אלה רצו להפיל השלטון הבריטי בהודו, והם ראו במלחמת העולם הראשונה הזדמנות לממש את עניינם. הם החלו לשתף פעולה עם גרמניה, שראתה בפעולות המהפכנים הזדמנות להסיח את דעתה של בריטניה מהחזית האירופית. שיתוף הפעולה בין המהפכנים לגרמניה נודע בשם "הקונספירציה ההינדית-גרמנית", וממשלת ארצות הברית נקטה במהרה פעולה נגדם.
רוי וגוזה עברו שניהם למקסיקו, וגייסו את סמדלי כדי לסייע בתיאום פעילותה של הקבוצה בארצות הברית בהיעדרם, כולל הפעלת משרד קבלה לקבוצה ופרסום תעמולה אנטי-בריטית. רוב הפעילויות הללו המשיכו להיות ממומנות על ידי גרמניה. גם המודיעין הצבאי האמריקאי וגם הבריטי התעניינו במהרה בפעילותה של סמדלי. כדי למנוע מעקב אחריה, סמדלי שינתה את מגוריה לעיתים תכופות, ועברה עשר פעמים דירות בתקופה שבין מאי 1917 למארס 1918, לפי הביוגרפית רות פרייס.
במארס 1918, סמדלי נעצרה לבסוף על ידי המודיעין האמריקאי. הוגש נגדה כתב אישום בגין הפרת חוק הריגול, תחילה בניו יורק ומאוחר יותר בסן פרנסיסקו, והיא נכלאה למשך חודשיים, ושוחררה בערבות באמצעות מאמצי חברים. סמדלי בילתה את השנה וחצי הבאות במאבק בכתבי האישום שהיו נגדה. סמדלי המשיכה לעבוד ב-1920 בשם ההודים שהוגש נגדם כתב אישום במשפט הקנוניה ההינדי-גרמני. לאחר מכן היא עברה לגרמניה, שם פגשה קומוניסט הודי, וירנדרנאת צ'אטופדייאיה, שבא להתגורר בגרמניה זמן מה, עם גורמי שמאל שונים.
בשנת 1928 סיימה את כתיבת הרומן האוטוביוגרפי "בת הארץ" לאחר מכן היא עזבה את גרמניה ועברה לשאנגחאי, בתחילה ככתבת בעיתון גרמני ליברלי.
שנים בסין

בשנות השלושים, לסמדלי הייתה מערכת יחסים אישיים עם ריכרד זורגה, רב המרגלים הסובייטי, בעודו בשאנגחאי, וכנראה גם עם אוזאקי הוטסומי, שהיה כתב של עיתון יפני גדול. מאוחר יותר הוא תרגם את ספרה של סמדלי ליפנית. היא הכירה את זורגה לאוזקי, שהפך למודיע החשוב ביותר של זורגה ביפן. בנוסף לכך, היא הכירה לזורגה את אורסולה קוצ'ינסקי, שלימים הפכה לאחת המרגלות החשובות ביותר של המודיעין הסובייטי. האלוף צ'ארלס א. וילגבי, ששירת עם ראש המודיעין של גנרל דאגלס מקארתור, טען שסמדלי הייתה חברה ברשת הריגול האנטי-יפנית שהקים זורגה. לאחר המלחמה איימה סמדלי לתבוע את וילובי על האשמותיו. רות פרייס, מחברת הביוגרפיה העדכנית והמקיפה ביותר על סמדלי, כותבת כי יש עדויות רבות מאוד בארכיונים הסובייטיים לשעבר, כי סמדלי הייתה אכן מרגלת שעסקה בריגול למען הקומיניסטים הסיניים ולמען ברית המועצות.
בסין שימשה סמדלי ככתבת עבור העיתון "פרנקפורטר אלגמיינה צייטונג" ועבור "מנצ'סטר גארדיאן". היא כיסתה נושאים רבים, כולל מלחמת האזרחים הסינית. בשנת 1936, היא הייתה בשיאן במהלך התקרית של ניסיון הפיכה נגד הממשלה הלאומנית וגרמו לה לסייע בשידורים באנגלית עבור המורדים. לאחר מכן היא דיווחה על המלחמה נגד יפן במהלך תקופת החזית המאוחדת השנייה - כשהקומוניסטים הסינים והלאומניים איחדו כוחות בשנים 1937 - 1941. היא נסעה לאזורי הקרבות עם היחידות הסיניות הקומוניסטיות, אבל גם ביקרה ביחידות של הצבא הסיני הלאומני.
בשנות השלושים היא הגישה מועמדות כחברה במפלגה הקומוניסטית הסינית, אך נדחתה בשל ההסתייגויות שהיו כלפיה - על חוסר המשמעת שלה ועל עצמאותה המוגזמת. סמדלי הייתה מאוכזבת מדחייה זו, אבל נשארה נאמנה ומחויבת לרעיון הקומוניסטית הסיני.
סמדלי ארגנה אספקה רפואית והמשיכה לכתוב. בין השנים 1938–1941, היא ביקרה גם את הכוחות הקומוניסטיים וגם את כוחות הלאמניים באזורי המלחמה. היא שעתה עם הכוחות הקומוניסטיים ביונאן, אחרי "המצעד הארוך". במצעד הזה נסוגו הכוחות הסינים הקומוניסטים בראשות מאו דזה-דונג, מערבה כ-10,000 ק"מ, מלחץ הכוחות הלאומניים. היא ניהלה ראיונות נרחבים עם גנרל ג'ואו דה, ראיונות שהיו הבסיס לספר שלה עליו. היא נעזרה בספרה על ידי השחקנית והסופרת וואנג יינג שהתגוררה בארצות הברית בשנות הארבעים.
שנים סופיות

היא חזרה לארצות הברית, לעיר הבירה וושינגטון כדי לסנגר על סין וכתבה כמה עבודות על המהפכה של הסינית. בשנות הארבעים היא התגוררה ביידו, מושבת סופרים אומנים בצפון מדינת ניו יורק. בשנת 1947 היא הואשמה בריגול, עזבה את ארצות הברית בסתיו 1949 ועברה לברטניה, שם נפטרה בשנת 1950 לאחר ניתוח בכיב קיבה.
סמדלי נקברה בבית העלמין המהפכני בבאבאושן בבייג'ינג בשנת 1951.
הערות שוליים

↑  MacKinnon, Janice R. and MacKinnon, Stephen R. (1988) Agnes Smedley: The Life and Times of an American Radical University of California Press, Berkeley, CA
↑  ארכיון של אגנס סמדלי
↑  Price, Ruth. (2005) The Lives of Agnes Smedley. Oxford: Oxford University Press.pp20-23
↑  Price, Ruth. (2005) The Lives of Agnes Smedley. Oxford: Oxford University Press.pp 30-31
↑  Price, Ruth. (2005) The Lives of Agnes Smedley. Oxford: Oxford University Press.pp 57-58
↑  Price, Ruth. (2005) The Lives of Agnes Smedley. Oxford: Oxford University Press.pp 60-61
↑  Price, Ruth. (2005) The Lives of Agnes Smedley. Oxford: Oxford University Press.pp 63-66
↑  Price, Ruth. (2005) The Lives of Agnes Smedley. Oxford: Oxford University Press.pp 68-72
↑  Price, Ruth. (2005) The Lives of Agnes Smedley. Oxford: Oxford University Press.pp 86-88
↑  Willoughby, Charles Andrew (1952) Shanghai Conspiracy: The Sorge Spy Ring: Moscow, Shanghai, Tokyo, San Francisco, New York E.P. Dutton and Co., New York (reprinted in 1965 by Western Islands, Boston, MA);
↑  סיפורה של סמדלי והמלחמה היפנית-סינית
↑  Price, Ruth. (2005) The Lives of Agnes Smedley. Oxford: Oxford University Press.pp 5-9
↑  Lily Xiao Hong Lee (8 July 2016). Biographical Dictionary of Chinese Women: V. 2: Twentieth Century. Routledge. pp. 539–541
| --- | --- |
בקרת זהויות :  NLI: 987007268154305171  PLWABN: 9810532087205606  BIBSYS: 90067859  BnF: cb121831875 (data)  CiNii: DA04448324  GND: 118748491  ISNI: 0000 0001 0898 6597  LCCN: n50022522  LNB: 000223112  NDL: 00456848  NKC: jx20080609006  NLA: 35094181  NLG: 154564  NLK: KAC199625601  NTA: 071218661  RERO: 02-A003838320  SNAC: w6fb542r  SUDOC: 030413567  Trove: 824827  VIAF: 49269638   WorldCat (עם VIAF): 49269638 
ריכרד זורגה, רב המרגלים הסובייטי שהוצא להורג. אגנס סמדלי הייתה כנראה חלק מהרשת שלו בסין. בול לזכרו ממזרח גרמניה 1976
בביתה של מהפכנית סינית סונג צ'ינג לינג: משמאל לימין, אגנס סמדלי, ג'ורג ברנרד שו, סונג צינג לינג, חאי יואנפי, הרולד אייזק, לין יוטנג. שנות השלושים.
המצבה על קברה של אגנס סמדלי, בבית קברות בבייג'ינג
אהרן קמפינסקי

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  26 בינואר 1939 נהריה, פלשתינה (א"י)
 פטירה:  2 ביולי 1994 (בגיל 55)
 ענף מדעי:  ארכאולוגיה
 מקום מגורים:  ישראל
 מקום לימודים:  האוניברסיטה העברית בירושלים 
 תרומות עיקריות
 תל כברי, תל משוש, תל מגידו, תל ערני
 
אהרן קֶמפינסקי (26 בינואר 1939 – 2 ביולי 1994) היה פרופסור לארכאולוגיה בחוג לארכאולוגיה ותרבויות המזרח הקדום באוניברסיטת תל אביב.
ביוגרפיה

קמפינסקי נולד ב-1939 בנהריה. למשפחה ממוצא יקי. אביו היה אדריכל.
את לימודיו עשה באוניברסיטה העברית בירושלים: בשנת 1962 סיים תואר בוגר בארכאולוגיה והיסטוריה, ב-1967 קיבל תואר מוסמך בארכאולוגיה ואשורולוגיה וב-1975 קיבל תואר דוקטור בארכאולוגיה, על דיסרטציה בנושא "ארץ-ישראל וסוריה בשלבה האחרון של תקופת הברונזה התיכונה 2 ב: 1650–1550 לפנה"ס)"; ספרו על העיור בארץ ישראל באלף השלישי לפנה"ס הוא סיכום של עבודה זו שלו. לאחר סיום לימודיו התמחה בגרמניה בתרבויות המזרח הקדום עם דגש על תרבויות אשור וחתים.
בשנת 1965 ערך חפירות בירור סטרטיגרפיות, יחד עם מורו-עמיתו המהנדס עמנואל דונאייבסקי, במגידו ובחצור. למגידו חזר פעם נוספת במשלחת של פרופ' יגאל ידין. חפירה נרחבת ערך יחד עם עמיתים מגרמניה בתל משוש שבבקעת באר-שבע, בתל בית העמק ובתל ערני שליד קריית גת. בחפירותיו האחרונות, שניהל מאז 1986 ועד למותו, בתל כברי שבגליל המערבי, העלה ממצאים חשובים שפתחו צוהר רחב לקשרים שבין ארץ ישראל ובין העולם האֵגאי-המינואי באלף השני לפנה"ס.
קמפינסקי היה מדען בעל נטייה לביקורתיות מדעית ללא פשרות, אותה ביטא בכתב ובעל פה. כך למשל, היה נגד זיהוי המבנה שנחשף בהר עיבל עם המזבח שבנה יהושע בן נון כמסופר במקרא, ונגד ייחוס רימון השנהב שרכש מוזיאון ישראל, למקדש לאלוהי ישראל בירושלים. לחלק אחר של ביקורתו הנוקבת היה צביון של מאבק נגד דעות קדומות, ניצול של מידע ארכאולוגי לצרכים פוליטיים לאומניים וכן מאבק בממסד הארכאולוגי, שנכנע, לדעתו, לחוגים החרדיים בעניין חפירת קברים, סחר בעתיקות וכיוצא בזה.
הקים את אגודת הארכאולוגים, שבה היה הכוח המניע. במסגרתה הקים במה נוספת לפרסומים בתחום הארכאולוגיה: כתב העת "ארכיאולוגיה". כתב העת הפיק רק 4 חוברות, ולאחר מותו פסקה פעילות זו.
לבקשתו נקבר קמפינסקי בבית העלמין בכברי הסמוך לתל כברי, שבו ראה את אחד משיאי עבודתו המדעית הארכאולוגית.
ספריו

פרק זה לוקה בחסר. אנא תרמו לוויקיפדיה ו.
מגידו עיר מדינה כנענית ומרכז ממלכתי ישראלי, הוצאת הקיבוץ המאוחד החברה לחקירת ארץ ישראל ועתיקותיה
אהרן קמפינסקי ורבקה גונן, מבוא לארכיאולוגיה של ארץ-ישראל יח' 6–7, האוניברסיטה הפתוחה
'Kempinski, Aharon,' in: Who's who in biblical studies and archaeology, 1993, p. 150.
ספר זיכרון

אליעזר אורן ושמואל אחיטוב (עורכים), ספר זיכרון לאהרון קמפינסקי: מחקרים בארכיאולוגיה ותחומים קרובים, באר שבע: הוצאת הספרים של אוניברסיטת בן-גוריון בנגב, תשס"ב 2002. רשימת מאמרים בקטלוג רמב"י
לקריאה נוספת

ביבליוגרפיה של כתביו:
'כתבי אהרון קמפינסקי', בתוך: ספר זיכרון לאהרון קמפינסקי (2002), עמ' טו–כד.
אלי שילר, "דברים לזכרו של אהרן קמפינסקי", כתב הערת אריאל, כרך 102, עמ' 270–271
הערות שוליים

↑  תאריכי הלידה והפטירה המדויקים על-פי: Elenchus of Biblica 12 (2000), 606.
| --- | --- |
בקרת זהויות :  NLI: 987007263741005171  BIBSYS: 90635484  BnF: cb11909578b (data)  CiNii: DA07632975  GND: 124467822  ISNI: 0000 0001 0892 6164  LCCN: n79085630  NLA: 35973204  NTA: 07003544X  RERO: 02-A003449081  SUDOC: 026947447  Trove: 1169149  VIAF: 44300720   WorldCat (עם VIAF): 44300720 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
אה"מ גוד הופ (1901)

| --- | --- |
אה"מ גוד הופ לפני 1914
אה"מ גוד הופ לפני 1914
 תיאור כללי
 סוג אונייה:  סיירת משוריינת
 צי:  הצי המלכותי הבריטי
 דגל הצי:  
 סדרה:  דרייק
 ציוני דרך עיקריים
 מספנה:  Fairfield Shipbuilding and Engineering Company 
 הוזמנה:  11 בספטמבר 1899
 הושקה:  21 בפברואר 1901
 תקופת הפעילות:  8 בנובמבר 1902 – 1 בנובמבר 1914 (12 שנים)
 אחריתה:  הוטבעה בקרב קורונל
 מיקום:  36°59′01″S 73°48′49″W﻿ / ﻿36.983611111111°S 73.813611111111°W﻿ / -36.983611111111; -73.813611111111 
 מלחמות וקרבות:  מלחמת העולם הראשונה 
 מידות
 הֶדְחֶק:  סטנדרטי: 14,150 טון
 אורך:  162.6 מטר
 רוחב:  21.7 מטר
 שוקע:  7.9 מטר
 נתונים טכניים
 מהירות:  23 קשרים
 גודל הצוות:  900 איש
 הנעה:  43 דוודים המזינים 2 טורבינות בהספק 30,000 כוחות סוס
 צורת הנעה:  2 מדחפים
 אמצעי לחימה
 שריון:  שריון עיקרי – 51–152 מ"מ   שריון סיפון – 25–64 מ"מ   צריחי תותחים – 150 מ"מ   ברבטות – 152 מ"מ   מגדל הניווט – 305 מ"מ   מחיצות – 127 מ"מ
 חימוש:  2 תותחי 9.2 אינץ' (234 מ"מ)   16 תותחי 6 אינץ' (152 מ"מ)   12 תותחי 12 פאונד (3 אינץ' (76 מ"מ))   3 תותחי 3 פאונד (47 מ"מ (1.9 אינץ'))   2 צינורות טורפדו 18 אינץ' (450 מ"מ)
 
אה"מ גוד הופ (באנגלית: HMS Good Hope) הייתה אחת מארבע סיירות משוריינות מסדרת דרייק שנבנו עבור הצי המלכותי בסביבות שנת 1900; היא נקראה במקור אפריקה, אך שמה שונה לפני שהושקה. היא הפכה לספינת הדגל של שייטת הסיירות הראשונה של הצי האטלנטי ב-1906, והייתה לספינת הדגל של שייטת הסיירות השנייה ב-1908. היא נשלחה לעתודה ב-1913, אך נכנסה לשירות מחדש באמצע 1914.
כאשר הוכרזה מלחמת העולם הראשונה באוגוסט 1914, גוד הופ קיבלה פקודה לתגבר את שייטת הסיירות הרביעית והפכה לספינת הדגל של אדמירל משנה כריסטופר קראדוק. קראדוק העביר את הספינות הזמינות של השייטת שלו מאוחר יותר באותו החודש לחוף אמריקה הדרומית כדי לחפש פושטות מסחר גרמניות.
לאחר מכן הוא קיבל הוראה להפליג דרומה יותר למצר מגלן לחסום כל ניסיון של שייטת מזרח אסיה הגרמנית לחדור לדרום האוקיינוס האטלנטי. הוא מצא את השייטת הגרמנית ב-1 בנובמבר מול חופי צ'ילה. השייטת הגרמנית עלתה על כוחו של קראדוק וכללה אוניות חזקות יותר; הם הטביעו את שתי הסיירות המשוריינות של קראדוק בקרב קורונל. גוד הופ אבדה עם כל אנשי צוותה.
תכנון ותיאור

גוד הופ תוכננה להיות בעלת הֶדְחֶק 14,150 טונות ארוכות (14,380 טונות). הספינה הייתה באורך כולל של 553 רגל 6 אינץ' (168.7 מטרים), רוחב של 71 רגל 4 אינץ' (21.7 מטרים) ושוקע של 26 רגל 9 אינץ' (8.2 מטרים). היא הונעה על ידי שני מנועי קיטור 4 צילינדרים בעלי הרחבה משולשת, שכל אחד מהם הניע ציר אחד, שהפיקו סך של 30,000 כוחות סוס (22,000 קילוואט) והעניקו מהירות מרבית של 23 קשר (43 קמ"ש; 26 מייל לשעה) קשר (43 קמ"ש). המנועים הונעו על ידי 43 דוודי בלוויל. היא נשאה מקסימום 2,500 טונות ארוכות (2,500 טונות) של פחם והיא כללה 900 קצינים ומלחים.
החימוש העיקרי שלה כלל שני תותחי (BL) 9.2 אינץ' (230 מילימטרים)‏ Mk X בצריחים בודדים, לפני ומאחורי המבנה העילי. החימוש המשני שלה כלל 16 תותחי BL ‏6 אינץ' Mk VII היה מסודר בקזמטים באמצע הספינה. שמונה מהם הורכבו על הסיפון הראשי והיו לשימוש רק במזג אוויר רגוע. 12 תותחי ירי מהיר (QF)‏ 12 פאונד 12 cwt הותאמו להגנה מפני סירות טורפדו. ניתן היה להוריד שני תותחי 12 פאונד 8 cwt נוספים לשירות בחוף. גוד הופ נשאה גם שלושה תותחי הוצ'קיס במשקל 3 פאונד ושני צינורות טורפדו 17.72 אינץ' (450 מילימטרים) שקועים.
לחגורת השריון בקו המים של הספינה היה עובי מרבי של 6 אינץ' (152 מילימטרים) והיא נאטמה ב 5 אינץ' (127 מילימטרים) מחיצות רוחביות. השריון של צריחי התותחים והברבטים שלהם היה בעובי 6 אינץ' בעוד שריון הקזמטים היה בעובי 5 אינץ'. שריון הסיפון המגן נע בעובי של 1–2.5 אינץ' (25–64 מילימטרים) ומגדל הניווט היה מוגן ב 12 אינץ' (305 מילימטרים) של שריון.
היסטוריית שירות

גוד הופ, שנקראה על שם המושבה הבריטית בכף התקווה הטובה, הונחה ב-11 בספטמבר 1899 בשם אפריקה על ידי Fairfield Shipbuilding & Engineering במספנת Govan שלהם. שמה שונה לגוד הופ ב-2 באוקטובר והיא הושקה ב-21 בפברואר 1901, כאשר היא נקראה רשמית על ידי גברת (אתל) אלגר, אשתו של פרנסיס אלגר, מנהל חברת בניית ספינות. היא הגיעה לפורטסמות' כדי להשלים את הבנייה ולהתחמש בסוף דצמבר 1901. קפטן צ'ארלס אדוארד מאדן מונה למפקד הראשון של האונייה ב-8 בנובמבר 1902.
היא הייתה אמורה להיות ספינת הדגל של אדמירל משנה וילמוט פוקס כשמונה למפקד שייטת הסיירות בצי הבית, אך היא קיבלה הוראה תחילה להעביר את ג'וזף צ'מברלין, שר המושבות, לדרום אפריקה בסוף 1902. פוקס הניף את דגלו ב-23 בנובמבר, והספינה יצאה מפורטסמות' עם צ'מברלין ואשתו על הסיפון יומיים לאחר מכן. במהלך ההפלגה החוצה, גוד הופ עגנה בפורט סעיד, סואץ, עדן, מומבסה וזנזיבר, לפני שהנחיתה את צ'מברלין בדרבן בסוף דצמבר. לאחר ששהתה בחג המולד בפורט אליזבת, היא ביקרה בסיימון טאון לפני שחזרה הביתה לאורך החוף המערבי של אפריקה.
ב-1906 היא הפכה לספינת הדגל של שייטת הסיירות הראשונה, הצי האטלנטי והייתה ספינת הדגל של שייטת הסיירות השנייה כשביקרה בדרום אפריקה שנתיים לאחר מכן. גוד הופ הוכנסה לעתודה ב-1913.
גוד הופ הוכנסה לשירות מחדש באמצע 1914 עם צוות שהורכב בעיקר מאנשי מילואים של הצי והוצבה לזמן קצר בשייטת הסיירות השישית באוגוסט, לפני העברת שייטת הסיירות הרביעית. היא נפגשה במספנה המלכותית הישנה (שנסגרה ב-1905 ועברה לממשלת הדומיניון כדי להפוך למספנה הקנדית המלכותית) במבצר הקיסרי לשעבר של הליפקס, נובה סקוטיה (שהחליף את הבסיס בברמודה של צפון אמריקה ותחנת איי הודו המערבית ב-1907), עם אה"מ סאפוק, ספינת הדגל של אדמירל משנה סר כריסטופר קראדוק. קראדוק העביר את הדגל שלו לגוד הופ כי היא הייתה מהירה יותר מספינת הדגל הקודמת שלו. בהליפקס הצטרפו לצוות של גוד הופ ארבעה פרחי קצונה קנדים צעירים כדי לסייע לקראדוק בפיקודו. הם יהפכו לנפגעי הצי המלכותי הקנדי הראשונים של מלחמת העולם הראשונה.
הפיקוד של קראדוק נשלח לחוף אמריקה הדרומית מאוחר יותר באותו החודש לפי הצעתו שלו כדי לחפש טוב יותר את הספינות הגרמניות הפושטות על ספינות סוחר בריטיות. גוד הופ הוטענה בפחם במספנה המלכותית של הצי המלכותי במושבת המבצר הקיסרי הצפון-אטלנטי של ברמודה (על ידי תותחני ארטילריה של מיליציית ברמודה שסייעו בהעמסה). בדרך דרומה, צוותה של גוד הופ חוזק על ידי גיוסם של 26 מסיקים באיי הודו המערבית, כנראה בסנט לוסיה. ספינותיו באופן כללי לא הצליחו במשימה והוא העביר את השייטת שלו דרומה יותר בסוף ספטמבר כדי לחפש את שייטת מזרח אסיה, בפיקודו של ויצה-אדמירל גרף מקסימיליאן פון שפה, בסביבת כף הורן ומצר מגלן על פי הפקודות שקיבל מהאדמירליות.
בסוף ספטמבר, קראדוק ביצע את חיפושיו העקרים הראשונים באזור טירה דל פואגו ומאוחר יותר ניתק שלוש מספינותיו כדי לחפש במעלה החוף של צ'ילה, והגיע לוולפראיסו ב-15 באוקטובר, בזמן שגוד הופ חזרה לפורט סטנלי, באיי פוקלנד, להתאושש וליצור מחדש את הקשר עם האדמירליות. הוא קיבל הודעה ב-7 באוקטובר שספינותיו של שפה בוודאות נועדות לאזור כף הורן וחיכה לאוניית המערכה פרה-דרדנוט קאנופוס שתחזק את השייטת שלו. היא הייתה במצב מכני גרוע כשהגיעה לפורט סטנלי ונדרשה לזמן כדי לבצע תיקונים. גוד הופ הפליגה ב-22 באוקטובר בלעדיה, והסתובבה סביב כף הורן, בעוד קאנופוס ושלושת נושאות פחם יצאו למחרת, בדרך הקצרה יותר דרך מצר מגלן.
אדי מהרמיץ'

אדי מהרמיץ' (בבוסנית: Adi Mehremić; נולד ב-26 באפריל 1992 בסרייבו שבבוסניה והרצגובינה) הוא כדורגלן בוסני המשחק בעמדת הבלם בקבוצת איסטנבולספור מליגת העל הטורקית.